Τσιπούρα στο φούρνο με λαχανικά και μυρωδικά
Όλα σε ένα ταψί και τόσο νόστιμα; Δοκιμάστε το φουρνιστό ψάρι της Νίκης Χρυσανθίδου και θα λυθεί η απορία σας.
4 τσιπούρες (περίπου 250 - 300 γρ. η καθεμιά), καθαρισμένες, 2 καρότα (κατά προτίμηση βιολογικά), σε λεπτές φέτες, 2 πατάτες (κατά προτίμηση βιολογικές), σε λεπτές φέτες, 1 μπρόκολο (τα μπουκετάκια), πλυμένα, 2 κλωναράκια σέλινο με τα φύλλα του, ψιλοκομμένα, 4 - 5 κλωναράκια μαϊντανός ψιλοκομμένος (μόνο τα φύλλα) , 2 σκελίδες σκόρδου, σε φέτες, 2 φύλλα δάφνης, 1 κουτ. γλυκού θυμάρι ξερό, 4 κουτ. σούπας ελαιόλαδο, χυμός από 1 λεμόνι, αλάτι, πιπέρι, 1 ποτήρι κρασιού λευκό, ξηρό κρασί
Για να φτιάξουμε τσιπούρα στο φούρνο με λαχανικά και μυρωδικά, αρχικά πλένουμε και κόβουμε τα λαχανικά.Προθερμαίνουμε τον φούρνο στους 180° C. Λαδώνουμε ελαφρώς ένα ταψί ή πυρίμαχο σκεύος.Βάζουμε τις τσιπούρες και ανάμεσά τους τα καρότα, τις πατάτες, το μπρόκολο, τις σκελίδες σκόρδου, το σέλινο, τον μαϊντανό και τα φύλλα δάφνης.Σε ένα μπολ χτυπάμε το ελαιόλαδο με το θυμάρι, το λεμόνι, το αλάτι, το πιπέρι και το κρασί. Περιχύνουμε με το μείγμα τις τσιπούρες και τις ψήνουμε στον φούρνο για 20 - 25 λεπτά.
Κρασί,Λαχανικά,Τσιπούρα